**ΑΠΟΣΠΑΣΜΑ**

# Από το πρακτικό της αριθμ. 26ης /2020ΤΑΚΤΙΚΗΣ ΚΕΚΛΕΙΣΜΕΝΩΝ ΤΩΝ ΘΥΡΩΝ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 201**

**ΘΕΜΑ : Έκδοση εντάλματος προπληρωμής επ΄ονόματος δημοτικού υπαλλήλου ποσού**

**1.375,19 € για επεκτάσεις δημοτικού φωτισμού στις Κοινότητες Δαύλειας & Λιβαδειάς.**

Στη Λιβαδειά σήμερα 24η Αυγούστου 2020 ημέρα Δευτέρα , ώρα 14:00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε κεκλεισμένων των θυρών η Οικονομική Επιτροπή Δήμου Λεβαδέων –βάσει των διατάξεων :

ι) Του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019.

ιι) Της παρ. 1 του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

ιιιι) Της παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 16015/20-08-2020 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα εννέα (9) εκ των οποίων και δύο (2) αναπληρωματικά ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1. Παπαϊωάννου Λουκάς

2. Καλογρηάς Αθανάσιος 2. Καραμάνης Δημήτριος

3. Δήμου Ιωάννης

4. Καράβα Χρυσοβαλάντου – Βασιλική Αν και είχαν νόμιμα προσκληθεί

5. Mερτζάνης Κων/νος

6. Καπλάνης Κωνσταντίνος

7. Τόλιας Δημήτριος (αναπ/κό μέλος)

8. Μπράλιος Νικόλαος

9. Τουμαράς Βασίλειος (αναπ/κό μέλος)

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

Εισηγούμενος το 5ο θέμα της ημερήσιας διάταξης έθεσε υπόψη των μελών το με αριθμ. πρωτ. 15662/13-08-2020 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων στο οποίο αναφέρονται :

*Σύμφωνα με το άρθρο 172 του N. 3463/2006 (Δ.Κ.Κ.) με απόφαση της Οικονομικής Επιτροπής, μπορεί να εγκρίνεται η έκδοση εντάλματος προπληρωμής για την αντιμετώπιση δαπανών, εφόσον η πληρωμή τους με τακτικό χρηματικό ένταλμα στο όνομα του δικαιούχου είναι αδύνατη ή απρόσφορη.*

*Με το χρηματικό ένταλμα προπληρωμής προκαταβάλλεται σε δημοτικό υπάλληλο χρηματικό ποσό για την αντιμετώπιση συγκεκριμένων δαπανών με την υποχρέωση να αποδώσει σε προκαθορισμένη ημερομηνία η οποία θα ορισθεί με την παρούσα εγκριτική του εντάλματος απόφαση και η οποία σύμφωνα με το άρθρο 32 παρ. 1 του Β.Δ/τος 17/5-15/6/1959 δε μπορεί να είναι μεγαλύτερη του τριμήνου, πρέπει δε να λήγει ένα τουλάχιστο μήνα πριν το τέλος του οικονομικού έτους.*

*Κατόπιν των ανωτέρω και αφού λάβετε υπόψη σας:*

* *Το Π.Δ. 80/2016 (ΦΕΚ Α΄145/5-8-2016) Ανάληψη Υποχρεώσεων από τους Διατάκτες και την αριθμ.2/100018/0026/30-12-2016 εγκύκλιο του Υπουργείου Οικονομικών περί ΄΄Κοινοποίηση διατάξεων σχετικά με την ανάληψη υποχρεώσεων από τους διατάκτες και παροχή οδηγιών΄΄.*
* ***Το άρθρο 58 του Ν.3852/7-6-2010(ΦΕΚ 87τ.Α΄) όπως αυτό αντικαταστάθηκε με το άρθρο 203 του Ν.4555/19-7-2018 (ΦΕΚ τ.Α΄) .***
* *Το άρθρο 75 του Ν.3463/2006 παρ.α.3. όπου μεταξύ των αρμοδιοτήτων του Δήμου είναι και η επέκταση των ηλεκτρικών δικτύων εντός των διοικητικών ορίων του για κοινωφελείς σκοπούς καθώς και για την τόνωση της ανάπτυξης της τοπικής οικονομίας.*
* *Την αριθμ.412/2019 Απόφαση Δημοτικού Συμβουλίου (ΑΔΑ:ΩΠ35ΩΛΗ-ΙΗΙ) με την οποία εγκρίθηκε ο προϋπολογισμός του Δήμου Λεβαδέων οικονομικού έτους 2020, η οποία επικυρώθηκε με την αριθμ.πρωτ.1939/228240/2019/13-01-2020 απόφαση του Συντονιστή Αποκ.Διοικ.Θεσσαλίας-Στερεάς Ελλάδας (ΑΔΑ:68ΦΦΟΡ10-ΜΛ0).*
* *Την αριθμ.35/2020 Απόφαση Δημοτικού Συμβουλίου (ΑΔΑ:Ω5ΒΤΩΛΗ-ΤΒΤ) με την οποία εγκρίθηκε η υποχρεωτική αναμόρφωση προϋπολογισμού του Δήμου Λεβαδέων οικονομικού έτους 2020, η οποία επικυρώθηκε με την αριθμ.πρωτ.281/33593/23-03-2020 απόφαση του Συντονιστή Αποκ.Διοικ.Θεσσαλίας-Στερεάς Ελλάδας (ΑΔΑ:Ω8ΣΘ0Ρ1Ο-ΘΓΕ).*
* *Τo υπ.αριθμ. 15181/4-8-2020 τεκμηριωμένο αίτημα ανάληψης υποχρέωσης της Δ/νσης Τεχνικών Υπηρεσιών για πληρωμή δαπάνης επέκτασης δημοτικού φωτισμού* ***προς Ι οικίες Παν.Αγγελόπουλου & Παρ.Δελή στην Τ.Κ. Δαύλειας, ποσού 1.197,77€****.*
* *Το αριθμ.004244/15-7-2020 επικαιροποιημένο έγγραφο της ΔΕΔΔΗΕ για το κόστος επέκτασης δημοτικού-φωτισμού.*
* *Την αριθμ.124/2020 απόφαση Δημοτικού Συμβουλίου για έγκριση επέκτασης δικτύου δημοτικού φωτισμού στην συγκεκριμένη θέση, ύστερα και από την αριθμ.2/2018 απόφαση της Τ.Κ.Δαύλειας.*
* *Τo υπ.αριθμ. 15254/5-8-2020 τεκμηριωμένο αίτημα ανάληψης υποχρέωσης της Δ/νσης Τεχνικών Υπηρεσιών για πληρωμή δαπάνης επέκτασης δημοτικού φωτισμού* ***στα όρια ιδιοκτησίας Ιωαν.Τζιτζώκου στην Τ.Κ.Λιβαδειάς, ποσού 177,42€.***
* *Το αριθμ.004242/15-7-2020 επικαιροποιημένο έγγραφο της ΔΕΔΔΗΕ για το κόστος επέκτασης δημοτικού-φωτισμού.*
* *Την αριθμ.125/2020 απόφαση Δημοτικού Συμβουλίου για έγκριση επέκτασης δικτύου δημοτικού φωτισμού στην συγκεκριμένη θέση, ύστερα και από την αριθμ.πρωτ16967/11-7-2018 αίτηση του Τζιτζώκου Ιωάννη.*
* *Το γεγονός ότι η ΔΕΔΔΗΕ δεν προβαίνει σε συνδέσεις χωρίς να προκαταβληθούν τα χρήματα, το δε παραστατικό εκδίδεται με την πάροδο αρκετών ημερών από το Περιφερειακό Κατάστημα της Λαμίας και η έκδοση χρηματικού εντάλματος χωρίς παραστατικό είναι αδύνατη.*
* *Τον Κ.Α. του σκέλους των εξόδων του Προϋπολογισμού χρήσης 2020: 20/7325.001 με τίτλο ''Επεκτάσεις Ηλεκτροφωτισμού'' με εναπομένουσα πίστωση ποσού 18.259,62 €.*
* *Το γεγονός ότι το ποσό των 1.375,19€ θα διατεθεί με απόφαση Δημάρχου σύμφωνα με τα νομίμως ισχύοντα, μετά την λήψη της απόφασης για έκδοση εντάλματος προπληρωμής .*

***Καλείται η Οικονομική Επιτροπή :***

*Να εγκρίνει:*

*1) Την έκδοση χρηματικού εντάλματος προπληρωμής σε όνομα συγκεκριμένου δημοτικού υπαλλήλου, συνολικού ύψους* ***1.375,19€ ΧΙΛΙΩΝ ΤΡΙΑΚΟΣΙΩΝ ΕΒΔΟΜΗΝΤΑ ΠΕΝΤΕ ΕΥΡΩ ΚΑΙ ΔΕΚΑΕΝΝΙΑ ΛΕΠΤΩΝ για Επεκτάσεις δημοτικού φωτισμού σε διάφορες περιοχές του Δήμου Λεβαδέων*** *σε βάρος του κάτωθι Κ.Α. του προϋπολογισμού του σκέλους των εξόδων του οικονομικού έτους 2020*

*2)Να ορίσει προθεσμία μέσα στην οποία θα αποδοθεί ο εν λόγω λογαριασμός σύμφωνα με το άρθρο 32 του Β.Δ/τος 17/5/59 . Η διαχείριση των ποσών θα γίνει σύμφωνα με τις διατάξεις των άρθρων 32,33,34 και 37 του Β.Δ/τος 17/5-15/6/1959.*

Η Οικονομική Επιτροπή λαμβάνοντας υπόψη:

- το υπ΄αριθ. πρωτ. 15662/13-8-2020 έγγραφο του Τμ. Προϋπολογισμού Λογιστηρίου & Προμηθειών που είχε διανεμηθεί

- τις αναφερόμενες της εισήγησης διατάξεις ( 32,33,34 και 37 του Β.Δ/τος 17/5-15/6/1959)

- τις διατάξεις του άρθρου 3 του Ν. 4623/2019 (που αντικατέστησαν αυτές του άρθρου 72

του Ν.3852/10)

- την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την μεταξύ των μελών συζήτηση σύμφωνα με τα πρακτικά

**ΑΠΟΦΑΣΙΖΕΙ ΟΜΟΦΩΝΑ**

**Α)**  Εγκρίνει την έκδοση χρηματικού εντάλματος προπληρωμής στο όνομα της δημοτικής υπαλλήλου ΣΑΪΠΑ ΑΙΚΑΤΕΡΙΝΗΣ - κλάδου ΔΕ Διοικητικού ποσού **ΧΙΛΙΩΝ ΤΡΙΑΚΟΣΙΩΝ ΕΒΔΟΜΗΝΤΑ ΠΕΝΤΕ ΕΥΡΩ ΚΑΙ ΔΕΚΑΕΝΝΙΑ ΛΕΠΤΩΝ** (1.375,19€)για επεκτάσεις δημοτικού φωτισμού στις Κοινότητες Δαύλειας & Λιβαδειάς του Δήμου Λεβαδέωνκαι συγκεκριμένασε βάρος τoυ παρακάτω Κ.Α. του προϋπολογισμού του σκέλους των εξόδων οικονομικού έτους 2020 ήτοι **:**

|  |  |  |  |  |  |
| --- | --- | --- | --- | --- | --- |
| **Α/Α** | **Κ.Α.** | **ΤΙΤΛΟΣ ΚΩΔΙΚΟΥ** | **ΠΕΡΙΟΧΕΣ ΥΛΟΠΟΙΗΣΗΣ ΕΠΕΚΤΑΣΗΣ ΔΗΜ. ΦΩΤΙΣΜΟΥ** | **ΠΟΣΟ** | **ΠΗΓΗ ΧΡΗΜΑΤΟΔΟΤΗΣΗΣ** |
| 1. | 20/7325.001 | Επεκτάσεις Ηλεκτροφωτισμού | **1.**  1. προς οικίες Παν.Αγγελόπουλου & Παρ.Δελή στην Τ.Κ. Δαύλειας  2. στα όρια ιδιοκτησίας Ιωαν.Τζιτζώκου στην Τ.Κ.Λιβαδειάς | 1.375,19€ | Τέλη καθαριότητας |

**Β)** Ορίζει την 23-11-2020 ως προθεσμία μέσα στην οποία θα πρέπει να αποδοθεί ο εν

λόγω λογαριασμός σύμφωνα με το άρθρο 32 του Β.Δ/τος 17/5/59.

Η διαχείριση των ποσών να γίνει σύμφωνα με τις διατάξεις των άρθρων 32,33,34 και 37 του Β.Δ/τος 17/5-15/6/1959.

**Η παρούσα απόφαση πήρε αριθμό 201/2020.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά ….-8-2020

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ **ΜΕΛΗ**

1.Καλογρηάς Αθανάσιος

2.Δήμου Ιωάννης

3.Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4.Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος

6.Τόλιας Δημήτριος

7.Μπράλιος Νικόλαος

8.Τουμαράς Βασίλειος